2004/34/EY: Komission päätös, tehty 6 päivänä tammikuuta 2004, päätöksen 2003/828/EY muuttamisesta suojavyöhykkeiltä tehtävien rokotettujen eläinten siirtojen osalta (ETA:n kannalta merkityksellinen teksti) (tiedoksiannettu numerolla K(2003) 5306)



Virallinen lehti nro L 007 , 13/01/2004 s. 0047 - 0050



Komission päätös, tehty 6 päivänä tammikuuta 2004, päätöksen 2003/828/EY muuttamisesta suojavyöhykkeiltä tehtävien rokotettujen eläinten siirtojen osalta (tiedoksiannettu numerolla K(2003) 5306) (ETA:n kannalta merkityksellinen teksti) (2004/34/EY) EUROOPAN YHTEISÖJEN KOMISSIO, joka ottaa huomioon Euroopan yhteisön perustamissopimuksen, ottaa huomioon lampaan bluetongue-taudin torjunta- ja hävittämistoimenpiteitä koskevista erityissäännöksistä 20 päivänä marraskuuta 2000 annetun neuvoston direktiivin 2000/75/EY(1) ja erityisesti sen 9 artiklan 1 kohdan c alakohdan, sekä katsoo seuraavaa: (1) Bluetongue-tautiin liittyvistä suoja- ja valvontavyöhykkeistä sekä eläinten siirtoihin näillä vyöhykkeillä ja näiltä vyöhykkeiltä sovellettavista säännöistä sekä päätöksen 2003/218/EY(2) kumoamisesta tehty komission päätös 2003/828/EY(3) perustui tautialueiden bluetongue-tilanteeseen. Päätöksessä rajataan suoja- ja valvontavyöhykkeet, jotka vastaavat tiettyjä epidemiologisia tilanteita, ja vahvistetaan edellytykset poikkeuksille, jotka koskevat eläinten siirtojen kieltämistä näillä vyöhykkeillä ja näiltä vyöhykkeiltä. (2) Maailman eläintautijärjestö järjesti 26-29 päivänä lokakuuta 2003 bluetongue-tautia koskevan symposiumin. Symposiumin päätelmissä todettiin muun muassa, että eläimet voivat siirtyä tartunta-alueilta tautivapaille alueille aiheuttamatta vaaraa viruksen leviämisestä, jos ne on rokotettu vähintään kuukausi ennen siirtymistä edellyttäen, että käytetty rokote kattaa kaikki alkuperäalueella esiintyvät serotyypit. (3) Tämän päätelmän perusteella olisi muutettava päätöksellä 2003/828/EY säädettyjä rokotettujen eläinten siirtoedellytyksiä, jotta kyseiset siirrot olisivat mahdollisia ilman vaatimusta viruksen leviämisen pysähtymisestä alkuperäalueella tai vektorien toiminnan lakkaamisesta määräpaikassa. Varmuuden vuoksi tämä koskisi kuitenkin vain kotimaisia siirtoja alueilta, joilla rokotukset on saatettu päätökseen asianomaisen jäsenvaltion toimivaltaisen viranomaisen vahvistaman ohjelman mukaisesti. (4) Tässä päätöksessä säädetyt toimenpiteet ovat elintarvikeketjua ja eläinten terveyttä käsittelevän pysyvän komitean lausunnon mukaiset, ON TEHNYT TÄMÄN PÄÄTÖKSEN: 1 artikla Korvataan päätöksen 2003/828/EY 3 artiklan 2 kohta seuraavasti: "2. Ranskassa, Italiassa ja Espanjassa toimivaltaisen viranomaisen on, kun kyse on 1 kohdassa tarkoitetuista kotimaisista lähetyksistä, myönnettävä poikkeus poisvientikiellosta: a) niiden liitteessä I täsmennettyjen alueiden osalta, joilla rokotukset on saatettu päätökseen kyseisen jäsenvaltion toimivaltaisen viranomaisen vahvistaman ohjelman mukaisesti, jos eläimet on yli 30 vuorokautta mutta alle vuosi ennen lähettämispäivää rokotettu epidemiologisesti merkityksellisellä alkuperäalueella esiintyviä serotyyppejä vastaan; b) niiden liitteessä I täsmennettyjen alueiden osalta, joilla rokotuksia ei ole saatettu päätökseen kyseisen jäsenvaltion toimivaltaisen viranomaisen vahvistaman ohjelman mukaisesti, jos eläimet on rokotettu a alakohdan mukaisesti ja jos lisäksi i) epidemiologisesti merkityksellisellä alkuperäalueella toteutettu seurantaohjelma on osoittanut bluetongue-taudin viruksen leviämisen olleen pysähdyksissä yli 60 päivän ajan ennen lähettämispäivää; tai ii) epidemiologisesti merkityksellisessä määräpaikassa toteutettu vektorihyönteisten seurantaohjelma on osoittanut täysikasvuisten Culicoïdes-lajin hyönteisten toiminnan lakanneen." 2 artikla Korvataan päätöksen 2003/828/EY liite I tämän päätöksen liitteellä. 3 artikla Tätä päätöstä sovelletaan 2 päivästä helmikuuta 2004. 4 artikla Tämä päätös on osoitettu kaikille jäsenvaltioille. Tehty Brysselissä 6 päivänä tammikuuta 2004. Komission puolesta David Byrne Komission jäsen (1) EYVL L 327, 22.12.2000, s. 74. (2) EUVL L 82, 29.3.2003, s. 35. (3) EUVL L 311, 27.11.2003, s. 41. LIITE "LIITE I (Rajoitusvyöhykkeet: maantieteelliset alueet, joille jäsenvaltioiden on perustettava suoja- ja valvontavyöhykkeitä) Vyöhyke A (serotyypit 2 ja 9 ja vähemmässä määrin 4 ja 16) Alueet, joilla sovelletaan 3 artiklan 2 kohdan a alakohtaa >TAULUKON PAIKKA> Alueet, joilla ei sovelleta 3 artiklan 2 kohdan a alakohtaa >TAULUKON PAIKKA> Vyöhyke B (serotyyppi 2) Alueet, joilla sovelletaan 3 artiklan 2 kohdan a alakohtaa >TAULUKON PAIKKA> Alueet, joilla ei sovelleta 3 artiklan 2 kohdan a alakohtaa >TAULUKON PAIKKA> Vyöhyke C (serotyypit 2 ja 4) Alueet, joilla sovelletaan 3 artiklan 2 kohdan a alakohtaa Ranska: Corse du sud, Haute Corse Espanja: Islas Baleares Alueet, joilla ei sovelleta 3 artiklan 2 kohdan a alakohtaa Italia: >TAULUKON PAIKKA> Vyöhyke D Kreikan koko alue vyöhykkeen E yhteydessä lueteltuja prefektuureja lukuun ottamatta. Vyöhyke E Dodekanesian, Samoksen, Khioksen ja Lesvoksen prefektuurit."